Álex Rodrigo

**Alejandro Rodrigo Rivero**, mas conoixiu como **Álex Rodrigo**, (Zaragoza, 7 d'abril de 1988) ye un director, guionista y creyador aragonés. Ha dirichiu series como ''La Casa de Papel'', *Veneno*, ''El Embarcadero'' y ''Vis a Vis''; y ye o creyador de series como ''Libres'' u *[[El Último Show]]*.

## Carrera
Se tresladó ta Madrit con 18 anyos pa estudiar Comunicación Audiovisual en a UCM. Con 19 anyos (2007) rodó a suya primera webserie, *Pendiente de Título*, que le ubrió as puertas a o mundo profesional: entre 2007 y 2011 treballó como realizador de series y compositor de *[[jingle]]s* publicitarios pa distintas productoras.

Con 24 anyos, en l'inte mas crudo d'a crisi economica, rodó *[[Libres (webserie)|Libres]]*, una historia sobre ocupación rural financiada con *[[Micromecenache|crowdfounding]]*, que se convirtió en a webserie dramatica mas premiada a livel internacional (festivals de Roma, Los Angeles, Vancouver, Melbourne, etc). Dimpués d'ella, creyó *El Partido*, una satira politica que ganó o NotodoFilmFest y remató estando producida por AtresMedia.

En 2015, con 27 anyos, dirichió tres capítols d'a serie *Vis a Vis*. Con o mesmo equipo (Alex Pina, Jesús Colmenar, Migue Amoedo) estió director d'a serie que suposó una fita en as suyas carreras, *[[La casa de papel|La Casa de Papel]]*. Producida por A3 y Netflix, a serie logró estar o primer fenomeno global en espanyol, plegando a ganar un Premio Emmy Internacional a Millor Serie Dramatica.

En os anyos siguients, Álex Rodrigo dirichió episodios d*[[El embarcadero|El Embarcadero]]* y *Veneno*, y también creyó, guionizó y dirichió *El Último Show*. Ista zaguera, concebida como un chicot prochecto en Aragón TV, fue reconoixida como millor serie de l'anyo en o FesTVal y dimpués adquirida por HBO.

## Atros prochectos
Álex Rodrigo ha treballau como compositor musical en publicidat y ficción. Tamién ha estau saxofonista en cuantas bandas musicals, como *Falsa Monea* u *[[We&Dem]]*, a on experimentaba fusionando estilos.

D'o mesmo modo, ha realizau videoclips de *[[Tremenda Jauría]]* u *VenueConnection*, siempre con un estilo narrativo que bebe d'a ficción (chicotas historias, desarrollo de conflictos entre personaches, etc.).

Amás d'o conteniu politico d'as suyas obras, o director ha feito parti activament d'o Movimiento por una Vivienda Digna u o sindicato CNT.

## Filmografía
### Series

### Curtometraches

## Premios y reconoiximientos
* Premio Augusto Talento por toda a carrera profesional, Festival de Cine de Zaragoza, 2019.
* Nominau a lo Premio Simón a lo Millor Director en a 6<sup>ena</sup> edición d'os Premios Simón d'o Cine Aragonés por o suyo curtometrache *[[Trailer falso: Gente con clase]]*.

### ''La Casa de Papel''
* Premio Millor Drama, International Emmy 2018.
* Premio Millor Serie, Premios Fénix, 2018.
* Premio Millor Dirección, Academia d'a TV (IRIS), 2018.
* Premio Millor Dirección de Ficción, FesTVal 2017.

### ''El Último Show''
* Premio Millor Ficción, FesTVal, 2020.
* Premio Millor Guion, Academia d'a TV (IRIS), 2020. Nominada

### ''El Partido''
* Premio a Millor Guion Iberoamericano, *Buenos Aires Webfest*, 2017.
* Premio a Millor Dirección, *Marble Awards* d'o diario Libération, 2016.
* Premio a Millor Webserie, *Websur Fest*, 2015.
* Premio a Mejor Piloto, NotodoFilmFest, 2014.

### ''Libres''
* Premio a Millor Serie, *Vancouver WebFest*, 2014.
* Premio a Millor Serie Dramática, *Marble Awards* d'o diario Libération, 2014.
* Premio a Millor Serie Dramática, *Melbourne WebFest*, 2014.
* Premio a Millor Serie Dramática, *Roma Web Awards*, 2014
* Premio a Millor Serie Dramática, *Festival Espanyol de Webseries*, 2014.

## Referencias

## Vinclos externos
*  Pachina web oficial.